- Շատ եմ ուզում, որ այդ երգերն ապրեն: Դրանք այսօր էլ այնքան արդիական են, բայց չգիտես ինչու` մի կողմ ենք դրել: Ես այդ երգերի ներքո եմ մեծացել, դրանք ինձ ճիշտ ճանապարհ են ցույց տվել, ճիշտ ուղիով առաջնորդել: Երբեմն ասում են` այսօր քիչ եմ երգում, տեսահոլովակներ չունեմ, սակայն դա ինձ բնավ չի հետաքրքրում: Իմ կարծիքով` ամենակարևորը երաժիշտի համար ինքն իրեն չխաբելն է: Երբ չես խաբում ինքդ քեզ, չես ստում նաև ուրիշներին, ամեն ինչ մաքուր ու ճիշտ է լինում: Ամենակարևոր մրցանակն ինձ համար բարի համբավն է, - համոզված է երգիչը: